Številka: 110-61/2024

Datum: 25. 9. 2024

Cankarjev dom, kulturni in kongresni center, objavlja razpis za zaposlitev na delovnem mestu

**STROKOVNI SODELAVEC ZA MULTIMEDIJO (J017131 STROKOVNI DELAVEC VII/1) v Tehničnem sektorju**, šifra 205 iz Kataloga delovnih mest Cankarjevega doma.Delovno razmerje s polnim delovnim časom in 5-mesečnim poskusnim delom, bo sklenjeno nedoločen čas.

**Naloge delovnega mesta so predvsem:**

* sodeluje pri izdelavi filma (video izdelka) in ima celovito kreativno, tehnično in marketinško kontrolo nad avdiovizualnim projektom,
* sestavlja in ureja posnete video posnetke v vsebino, pripravljeno za objavo,
* predlaga nove ideje za zgodbe,
* ustvarja natančno, jedrnato in zanimivo vsebino z uporabo kreativnih tehnik poročanja,
* raziskuje in piše video scenarije,
* proizvaja izvirno večpredstavnostno vsebino,
* pozna funkcije računalniških programov za načrtovanje, nadzor in spremljanje postopkov izvedbe, projektov, posamezne stopnje faze produkcijskega procesa in značilnosti produkcije medijskih vsebin,
* druga podobna dela in aktivnosti po navodilu nadrejenega (kot so npr. predvajanje in podnaslavljanje filmov)

**Pogoji, ki jih morajo kandidati izpolnjevati za zasedbo delovnega mesta:**

* specializacija po višješolski izobrazbi (prejšnja), visokošolska strokovna izobrazba (prejšnja)

ali visokošolska strokovna izobrazba (1. bolonjska stopnja), visokošolska univerzitetna izobrazba (1. bolonjska stopnja) smer multimedijska, računalniška ali druga ustrezna izobrazba

* visoka raven aktivnega znanja slovenščine
* znanje svetovnega jezika najmanj na nivoju zahtevnosti dodiplomskega študija
* najmanj 2 leti delovnih izkušenj
* znanje uporabe osebnega računalnika
* izpit iz varstva pri delu

Izpit iz varstva pri delu mora izbrani kandidat opraviti v šestih mesecih po nastopu dela.

**Delovne izkušnje** so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Visoka raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za zahtevano izobrazbo.

**Glede na zgoraj navedene pogoje morajo kandidati ob prijavi predložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **30** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno četrtka, 10. oktobra 2024**:

po pošti ali osebno na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si.

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.